เสียคืน 2 แสน อดีตเจ้ามือ แฉกลโกง เตือนคน อยากหยุดเล่นไพ่ 
บทเรียน คนติดการพนัน จากหัวหน้างาน มีเงินทองอู้ฟู่ ผันตัวเป็น เจ้ามือไพ่ เล่นหนักจนเคยเสียเงินมากสุด คืนเกือบ 2 แสน กระทั่งเงินเก็บ 3 ล้าน หมดภายใน 1 ปี โชคดีเลิกได้เพราะความ ซื่อสัตย์ แฉกล โกงไพ่ เตือนสติคน อยากหยุดเล่นไพ่,คำพูดข้างต้น สื่อความหมายบทเรียนชีวิตของ น.ส.หนึ่ง (นามสมมติ) อายุ 39 ปี ที่ยินดีถ่ายทอดประสบการณ์ บนเส้นทางสายมืดผ่าน ,ทีมข่าวเฉพาะกิจไทยรัฐออนไลน์, ให้ได้นำเรื่องราวของเธอมาแชร์สังคม เพื่อเป็นอุทาหรณ์ โดยเฉพาะกับบรรดาผีพนันที่กำลังตกอยู่ในห้วงวงจรนี้จนเข้าเส้นได้ฉุกคิด หากหลงผิด ลุ่มหลงและมัวเมา, ความหายนะ จะมาเยือน นำมาซึ่งบทเรียนราคาแพงที่ต้องแลกด้วยเงิน 3 ล้านได้เช่นเธอ,จากหัวหน้า มีเงินอู้ฟู่ ผันตัวเป็น เจ้ามือ สูญเงินวันละเกือบ 2 แสน  ,น.ส.หนึ่ง (นามสมมติ) ย้อนเล่าถึงเส้นทางสายมืดเข้าสู่วงจรผี,การพนัน,ว่า 5 ปีที่แล้ว ขณะทำงานเป็นหัวหน้างานบริษัทอิเล็กทรอนิกส์แห่งหนึ่งในภาคอีสานที่ผลิตชิ้นส่วนอะไหล่โทรศัพท์ ชีวิตเธอเต็มไปด้วยเงินทองอู้ฟู่ มีเงินเก็บหลักล้าน เพราะนอกจากเธอจะมีรายได้จากงานประจำ ยังทำอาชีพเสริมอื่นๆ ด้วย ทั้ง ,ปล่อยเงินกู้ให้ลูกน้อง,หยิบยืมเงินคราวละสี่พัน ห้าพัน จนถึงหนึ่งหมื่น แลกกับการเอาบัตรเอทีเอ็มให้เธอไว้เป็นประกัน โดยคิดดอกเบื้ยร้อยละ 10 และ ,ปล่อยทองมาให้ผ่อนเป็นรายเดือน, ด้วย, ,แต่วันหนึ่ง เธอมีความคิดขยับขยายหาเงินเพิ่มอีกทางด้วยการเป็น, เจ้ามือไพ่ป๊อก, ในโรงงาน ทั้งๆ ที่ไม่เคยเล่น,การพนัน,มาก่อนในชีวิต โดยให้ลูกน้อง 4-5 คนมาเล่นเฉพาะวันเสาร์ ซึ่งเป็นวันหยุด ,จากแทงเงินรอบละ 100 บาทต่อขา เล่นไปเล่นมาก็ยกระดับหนักขึ้นเรื่อยๆ เป็นขาละหนึ่งพัน สองพัน จนนำมาสู่วันที่เธอถลำลึก , หมดเงินวันละหลายแสน,ที่มาเป็นเจ้ามือไพ่ เพราะอยากได้เงินคนอื่น,บางคนเล่นทีละ 2-3 ขา ขาละ 1-2 พัน รอบหนึ่งเสีย จ่าย 1-2 หมื่น เคยเสียเงินวันละ 1-2 แสน บางที 2 วัน หมดไป 3 แสน,พอเสียก็อยากได้เงินตัวเองคืน,ทำให้เล่นหนักขึ้นๆ เคยไม่หลับ 2 คืน,จากน้ำหนัก 65 เครียดหนัก เล่นหนัก น้ำหนักลดเหลือ 50,วันแห่งความล่มจม เล่นพนันได้มาเสียไป 3 ล้าน หมดเกลี้ยงใน 1 ปี,และจากคำพูดที่ว่า, คนเสียอยู่ไม่ได้ คนได้อยู่ไม่เป็น, นี้เอง ในวันที่ น.ส.หนึ่ง (นามสมมติ) ต้องเสียเงินมากสุดถึง 3 แสนบาท จึงเป็นชนวนยิ่งทำให้อยากได้เงินคืน ,เธอมีเงินเก็บอยู่เท่าไรจึงนำมาทุ่มเล่นพนันทั้งหมด จนสุดท้ายต้องหมดตัว เงิน 3 ล้าน ที่เก็บมาเกือบ 7-8 ปี หมดเกลี้ยงภายใน 1 ปี,คนเราเมื่อถึงที่สุดของที่สุดก็จะคิดได้เอง, คือ ความคิดของเธอหลังรู้ตัวว่าหมดเงินไป 3 ล้าน เลยตั้งมั่น, ซื่อสัตย์ กับตัวเอง ขอเล่นเป็นครั้งสุดท้าย หากได้เงินคืนครบ 2 แสน เพื่อหวังมีเงินเหลือติดตัวไปต่อทุนชีวิตก็จะ เลิกเล่นไพ่,ตอนนั้นมีเงินเก็บอยู่สามล้านบาท หมดไม่เหลือเลย,ขอซื่อสัตย์กับตัวเองสักครั้ง พอเล่นได้ครบก็เลิกเล่นจริงๆ เพราะไม่งั้นหมดตัวแน่นอน,จุดจบนักพนัน หวนคืนบ้านเกิด ยึดหลัก พูดให้ฟัง ไม่ดังเท่ากับทำให้ดู,จากคนรวยเงิน 3 ล้าน สุดท้ายเหลือแค่ 2 แสน และโชคดีที่ไม่เป็นหนี้ เพราะเธอจะถือเงินไปเล่นตามเป้าที่ตั้งไว้ในแต่ละวัน ถ้าเล่นได้ก็ถือว่าดวงดี แต่ถ้าเล่นเสียก็จะไม่กลับมาเอาเงินเพิ่ม และแก้มือใหม่ในวันต่อไป เธอซื่อสัตย์กับตัวเองอีกครั้ง และเพื่อหนีจากวงการ,ผีพนัน, ,เธอจึงกลับมาเริ่มต้นชีวิตใหม่อีกครั้งที่บ้านเกิด พร้อมมอเตอร์ไซค์คันเดียว ด้วยวุฒิการศึกษาแค่ ม.6 เมื่อกลับมาอยู่บ้าน สิ่งที่เธอต้องทำคือ การพิสูจน์ตัวเอง ให้คนในหมู่บ้านเห็นว่า แม้จะเรียนน้อย แต่ก็ประสบความสำเร็จในชีวิต ไม่สร้างภาระให้กับพ่อแม่ โดยยึดหลัก ,พูดให้ฟัง ไม่ดังเท่ากับทำให้ดู, ,เธอนำเงิน 2 แสนที่เล่นได้ก้อนสุดท้าย นำมาลงทุนเปิดร้านหมูกระทะเล็กๆ ในเมืองบ้านเกิด ปลูกดอกดาวเรืองบนที่ดินของตัวเองแล้วร้อยมาลัยขาย และปลูกไร่อ้อย,หลังหลีกเลี่ยงอบายมุข ทำให้เธอค้นพบว่า ,จากบทเรียนที่แลกกับเงิน 3 ล้าน ไม่ต้องโทษใคร ต้องโทษตัวเราเอง, คนที่มีลูก มีครอบครัว อีกทั้ง,คนโกงไม่เป็น โกงไม่เนียน อย่าคิดเล่น,เด็ดขาด อย่าเสี่ยงกับสิ่งที่มีผลลัพธ์ไม่แน่นอน เพราะไม่มีวันที่ใครจะรวยได้จากการพนัน,การพนันทุกชนิด หมายถึง การที่เราเอาสิ่งของของเราไปลงทุนในสิ่งที่ผลลัพธ์ไม่แน่นอน ไม่ว่าจะไพ่ หรือหวย,บอกเลยว่า อย่าเด็ดขาด ให้ดูชีวิตเราเป็นตัวอย่าง,ถึงวันนี้เรามีทุกอย่างแล้ว จะไปเสียเงินให้การพนันอีกทำไม,เปิดโปง 5 วิธี, เจ้ามือรวยเห็นๆ ,อย่างไรก็ดี ที่เธอเตือนไว้ว่า ,ไม่เป็น อย่าเล่นเด็ดขาด,  ซึ่งวิธี,โกงไพ่,ป๊อกของเจ้ามือ เธอเปิดเผยกับทีมข่าวฯ ว่า ,ทำได้จริงๆ และทำสำเร็จมาแล้ว จากเงิน 2 แสนก้อนสุดท้ายในวงการผีพนันของเธอนั่นเอง,ซึ่งในการโกงไพ่ หากทำเป็นได้เงินแน่นอน แต่ต้องเนียนให้สุด ทั้งนี้ต้องขึ้นอยู่กับจังหวะและโอกาส ตลอดจนเจ้าของบ่อนเอื้ออำนวยด้วย สำหรับเทคนิค วิธีโกงไพ่ต่างๆ มีดังนี้,1. เทคนิคเก็บไพ่,สมมติ มีคนเล่น 5 ขา กรณีที่ไม่มีคนสับไพ่ เจ้ามือจะมีการเอาไพ่ที่ต้องการให้ป๊อก หรือแต้มสูงๆ วางไว้ล่าสุดกับบนสุด จากนั้นสับไพ่ทีละใบตามจำนวนผู้เล่น ครั้งที่ 2 สับไพ่น้อยลงจากครั้งแรก 1 ใบ แล้วสับไพ่จากด้านล่างตามปกติ พอไพ่จะหมดกองก็ให้สับทีละใบ พอแจกไพ่ก็จะได้ใบที่เจ้ามือล็อกไว้ ถ้าคนเล่นขอตัดไพ่ เจ้ามือจะตีลังกากองไพ่จากขวามือ ไปหน้ากองไพ่ด้านซ้ายที่สับแล้ว ไพ่ก็จะกลับมาเหมือนตอนก่อนตัดไพ่,2. เทคนิคสับไพ่,โดยเจ้ามือจะเก็บไพ่ตัวที่ต้องการเอาไว้ข้างล่งาสุด 2 ใบ แล้วใช้นิ้วที่เรียวยาว หรือเล็บจิกล็อกไพ่ใบที่ต้องการไว้ ต่อมาจะสับไพ่เพื่อหลอกตา โดยจะสับเฉพาะส่วนที่ไม่ได้ล็อกไว้ คือ สับเฉพาะไพ่ที่ถืออยู่ข้างบน แต่จะไม่สับไพ่ข้างล่างขึ้นไป,3. ซ่อนไพ่, โดยใช้น้ำยา แต่จะทำดึกๆ เมื่อคนเล่นเริ่มง่วง เพราะบางบ่อนจะให้ขาไพ่กินเหล้า เบียร์ฟรี พอมึน ง่วงก็มองไม่ออก,4. เหลาขอบไพ่, แม้ก่อนเล่นเจ้ามือโยนไพ่กล่องใหม่ที่ติดสติ๊กเกอร์ไว้ เพื่อความสบายใจของขาไพ่ แต่จริงๆ แล้ว มีการเหลาขอบเลขบางตัวที่แต้มสูงๆ ไว้ ไม่ให้เท่ากัน ไว้อย่างแนบเนียน เจ้ามือจะทำไพ่ใบที่เหลาไว้ซึ่งจะเล็กกว่าให้ตัวเองป๊อก หรือแต้มสูง ซึ่งจะเล่นไม่เกิน 7 ขา ไม่งั้นจะควบคุมไม่ได้,5. มีผู้เล่นเป็นหน้าม้า 1-2 คน,ร่วมลงเงินด้วยกัน ทีละ 5 หมื่น หรือคนละแสน แล้วเจ้ามือก็จะทำไพ่ให้หน้าม้าเล่นได้เงินบ่อยๆ  เป็นกลโกงของเจ้ามือ ให้ขาไพ่เห็นเงินแล้วอยากได้ อยากเล่นไพ่,เลิกเล่นไพ่ มีสิ่งดีๆ ให้ทำมากมาย ที่สุดแห่งความภูมิใจ ได้เป็นผู้ช่วยผู้ใหญ่บ้าน ,ก่อนจบบทสนทนา เธอกล่าวทิ้งท้ายกับทีมข่าวฯ ว่า ชีวิตหลังหลุดพ้นจากการเป็นผีพนัน ไม่เหงา และมีอะไรดีๆ ให้ทำมากมาย ทั้ง,ปลูกบัวตัดดอกในสระเนื้อที่ 1 ไร่ ส่งแม่ค้าดอกละ 1 บาท ทุกวันพระ เป็นหมอนวดแผนไทยประจำศูนย์อำเภอ, ค่าบริการนวดชั่วโมงละ 100 บาท แต่ภูมิใจมากที่สุดคือ แม้จบ ม.6 ก็มีโอกาสได้ทำงานรับใช้บ้านเกิดของตัวเอง ในตำแหน่ง ,ผู้ช่วยผู้ใหญ่บ้าน ได้เงินเดือน เดือนละ 5,000 บาท ซึ่งเมื่อก่อนจ่ายรอบวงรอบละไม่ต่ำกว่าหมื่น,และอีกส่ิงยึดเหนี่ยวจิตใจ ที่ทำให้เธอสู้ชีวิตต่อได้อย่างมีสติ คือ ต้องเตือนตนให้เป็นนักผลิต คือ มีอะไรใช้ได้ก็ใช้ เมื่อไปตลาด เห็นของที่เย้ายวนชวนอยากได้ ท่องคาถาในใจ ,ยังใช้ได้ ซ่อมได้ รอได้ ทำเองได้ ก็จะหลุดพ้นความอยาก และพบกับคำว่า พอใช้ พอใจ พอแล้ว และพอเพียง,ต่หันมากินข้าวกินปลากับแม่ ก็มีความสุขมากแล้ว ไม่มีความสุขไหนเหมือนกับการอยู่บ้านของเราแล้ว, น.ส.หนึ่ง กล่าวทิ้งท้าย,เมื่อได้อ่านเรื่องราวของเธอคนนี้ ใครที่กำลังตกอยู่ในวังวน,การพนัน, คงฉุกคิดได้ว่าคงถึงเวลาแล้วที่ต้อง ,หยุดเล่นการพนัน, ส่วนนักพนันหน้าใหม่ ที่กำลังคิดจะก้าวเข้าสู่วง,การพนัน, คงมีคำตอบให้ตัวเองได้ว่า ,คุณควรที่จะเข้าไปแตะมันอยู่อีกหรือ?,ทีมข่าวเฉพาะกิจไทยรัฐออนไลน์ รายงาน ,สืบเสาะข่าว รับเรื่องราวร้องทุกข์ สามารถส่งเรื่องราว หรือประเด็นปัญหาของท่านมาได้ที่,reporter.thairath@gmail.com , หรือช่องทาง Facebook : ,ทีมข่าวเฉพาะกิจ
บทเรียนคนติดการพนัน จากหัวหน้างาน มีเงินทองอู้ฟู่ ผันตัวเป็น เจ้ามือไพ่ เล่นหนักจนเสียเงินคืนเกือบ 2 แสน ใน 1 ปี สูญเงิน 3 ล้าน  แฉกล โกงไพ่ เตือนสติผู้ที่ อยากหยุดเล่นไพ่
ผีพนัน,พนันไพ่,เล่นพนัน,เงินล้าน,ทีมข่าวเฉพาะกิจไทยรัฐออนไลน์